**כמה נקודות שווה עבירת מהירות ולמה זה חשוב דוקא עכשיו/ עו"ד חלי דואני קיל**

בימים האחרונים נכנס לתוקף תיקון חקיקה שמעלה את הרף בשלו ניתנת הזמנה לדין בעבירות מהירות!

אם עד עכשיו ניתנה הזמנה לדין כשהמהירות היתה מעל 30 קמ"ש מהמהירות המותרת בדרך עירונית ומעל 40 קמ"ש מהמהירות המותרת בדרך בינעירונית ומהירה, הרי שעכשיו הרף גבוה ב- 10 קמ"ש: הזמנה לדין ניתנת כשהמהירות היא יותר מ- 40 קמ"ש מהמותר בדרך עירונית ויותר מ- 50 קמ"ש מהמותר בדרך שאיננה עירונית.

האם בזה מסתכם העניין? לא!!

מי שמקבל דו"ח מהירות ולא צריך להגיע לביהמ"ש, יכול לשלם את הדו"ח. בכך הוא למעשה מודה באשמה ולא יוכל לטעון בשום שלב שום טענה לגבי הדו"ח. לצד עבירות המהירות ניתנות נקודות במשרד הרישוי – 0 נקודות עד לרף מסוים, לאחריו 8 נקודות לעבירות בחומרה בינונית ולא פחות מ- 10 נקודות לעבירות החמורות יותר.

זהו מחיר משמעותי, משום שמשרד הרישוי מטיל עונשים ומגבלות על נהגים בהתאם לנקודות שצברו. כך, כאשר נהג צובר 36 נקודות, יורה משרד הרישוי על פסילת הרשיון שלו וכן על ביצוע מבחן עיוני (תאוריה) מחדש!

לכן, יש לבדוק לגבי כל דו"ח האם באמת יש מקום לשלם אותו כשהנקודות נצברות בגינו או שיש מקום לפנות למשטרה או לבית המשפט בעניינו.

להסבר נוסף על שיטת הנקודות [לחצו כאן](http://files7.webydo.com/90/9000207/UploadedFiles/338D2068-830A-F850-270F-34E6B2D49AB3.pdf)

\*הנתונים תקפים למועד כתיבת האמור ויכולים להשתנות מעת לעת בהתאם לשינויים בחקיקה או בהנחיות של משרד הרישוי.

\*\*משרד עו"ד דואני עוסק בדיני תעבורה ומייצג נהגים בבתי משפט לתעבורה בכל הארץ וכן מול משרד הרישוי.

\*\*\*אין באמור לעיל כדי להוות ייעוץ משפטי מכל סוג שהוא. כל המסתמך על תוכן המאמר ללא ייעוץ משפטי, עושה זאת על דעת עצמו בלבד ועל אחריותו.